|  |
| --- |
|  |
|  |

**REPUBLIKA HRVATSKA**

**ŠIBENSKO-KNINSKA ŽUPANIJA**

**GRAD SKRADIN**

**GRADSKO VIJEĆE**

KLASA: 012-02/25-01/2

URBROJ: 2182-03-02-25-1

Skradin, 01. kolovoza 2025.g.

Na temelju članka 10. stavka 3. Zakona o financiranju političkih aktivnosti i izborne promidžbe („Narodne novine“, broj 29/19, 98/19) i članka 34. Statuta Grada Skradina („Službeni vjesnik Šibensko-kninske županije“, broj 03/21, 15/22 i 29/23 ), Gradsko vijeće Grada Skradina, na 2. sjednici od 01. kolovoza 2025. godine, donosi

**O D L U K U**

**o redovitom godišnjem financiranju političkih stranaka**

**i članova izabranih s liste grupe birača**

**zastupljenih u Gradskom vijeću Grada Skradina za 2025. godinu**

**Članak 1.**

Ovom Odlukom određuje se financiranje politi**č**kih stranaka zastupljenih u Gradskom vijeću Grada Skradina (u daljnjem tekstu: Gradsko vijeće) za razdoblje od lipnja do prosinca 2025. godine, a koja su osigurana u Proračunu Grada Skradina za 2025. godinu.

**Članak 2.**

Sredstva se raspoređuju na način da se utvrđuje jednaki iznos sredstava za svakog člana u Gradskom vijeću tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih mjesta članova u Gradskom vijeću prema konačnim rezultatima izbora za članove Gradskog vijeća.

Za člana Gradskog vijeća podzastupljenog spola, političkim strankama, nezavisnim vijećnicima pripada i pravo na naknadu u visini od 10 % iznosa.

**Članak 3.**

Za svakog člana Gradskog vijeća utvrđuje se iznos sredstava od 265,45 €.

Za svakog člana Gradskog vijeća podzastupljenog spola utvrđuje se dodatno naknada u iznosu od 26,55 €.

**Članak 4.**

Utvrđuje se da su u trenutku konstituiranja Gradskog vijeća političke stranke imale slijedeći broj vijećnika:

* Hrvatska demokratska zajednica ..................................8 članova (od kojih 5 žena)
* Samostalna demokratska srpska stranka ......................2 člana
* Nezavisni ……. .2 člana (od kojih 2 žene)
* Domovinski pokret..............1 član

**Članak 5.**

Sredstva iz članka 3. Ove Odluke raspoređuju se u iznosima , kako slijedi:

|  |  |  |  |  |
| --- | --- | --- | --- | --- |
| Naziv političke stranke | Broj izabranih članova | Muški | Ženski | Ukupan iznos financiranja |
| HDZ | 8 | 3 | 5 | 2.256,35 € |
| SDSS | 2 | 2 | 0 | 530,90 € |
| NEZAVISNI | 2 | 0 | 2 | 584,00 € |
| DP | 1 | 1 | 0 | 265,45 € |

**Članak 6.**

Sredstva raspoređena prema članku 3. i članku 4. ove odluke, doznačuju se na račun ogranka političke stranke na razini Grada Skradina, odnosno na poseban račun člana Gradskog vijeća izabranog s liste grupe birača, jednom tromjesečno u jednakim iznosima odnosno ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

**Članak 7.**

Stupanjem na snagu ove Odluke prestaje važiti Odluka o redovitom godišnjem financiranju političkih stranaka i članova izabranih s liste grupe birača zastupljenih u Gradskom vijeću Grada Skradina za 2025. godinu (Službeni vjesnik Šibensko-kninske županije 32/24).

**Članak 8.**

Ova Odluka stupa na snagu dan nakon objave u „Službenom vjesniku Šibensko-kninske županije“.

**GRADSKO VIJEĆE**

**GRADA SKRADINA**

**PREDSJEDNICA**

**Matea Klarić, v.r.**